|  |
| --- |
| **pracovná verzia**  **návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov**  **na verejné konzultácie**  **17. august 2024** |
| *Tento návrh zákona predstavuje pracovný návrh orgánov štátnej správy ku dňu jeho zverejnenia na verejné konzultácie, t. j. k 17. augustu 2024.*  *Tento návrh zákona je predložený na verejné konzultácie príslušným osobám činným v civilnom letectve, odborovým organizáciám, úniám, asociáciám a príslušným orgánom štátnej správy.*  *Text tohto návrhu zákona slúži výlučne ako pracovná pomôcka a****nemá právnu záväznosť ani účinok****.*  *Text tohto návrhu zákona ku dňu jeho zverejnenia na verejné konzultácie nebol predmetom legislatívno-technického posúdenia.*  *V prípade akéhokoľvek sprístupnenia alebo ďalšieho používania textu tohto návrhu zákona tretím osobám musí toto sprístupnenie alebo používanie obsahovať vyššie uvedené informácie, najmä informácie o účinkoch a záväznosti tohto textu.* |

(Návrh)

**ZÁKON**

z ..... 2024,

**ktorým sa mení a dopĺňa zákon** **č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení zákona č. 435/2008 Z. z., zákona č. 144/2010 Z. z., zákona č. 313/2011 Z. z., zákona č. 299/2014 Z. z., zákona č. 305/2016 Z. z., zákona č. 9/2019 Z. z., zákona č. 55/2019 Z. z., zákona č. 378/2021 Z. z. a zákona č. 407/2021 Z. z. sa mení a dopĺňa takto:

1. V § 2 ods. 3 sa písmeno c) dopĺňa štvrtým bodom, ktorý znie:

„4. ktorý je členom letovej posádky a členom technickej posádky3b) vrtuľníkov používaných v obchodnej leteckej doprave na prevádzku vrtuľníkovej záchrannej zdravotnej služby zamestnávateľom so sídlom alebo miestom podnikania na území Slovenskej republiky,“.

Poznámka pod čiarou k odkazu 3b znie:

„3b) Bod 118 prílohy I nariadenia Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012) v platnom znení.“.

1. Nadpis nad § 16 znie „Civilné letectvo“.
2. V § 16 ods. 1 sa na konci pripája táto veta: „Na zamestnanca podľa § 2 ods. 3 písm. c) štvrtého bodu sa vzťahujú aj ustanovenia, § 17 ods. 1 písm. a), b), d) a e), ods. 5, 6 a 10, § 18 ods. 1 a ods. 2 písm. a), § 19 a § 20 ods. 1 a 2.“.
3. V poznámke pod čiarou k odkazu 13aa sa citácia „Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012) v platnom znení.“ nahrádza citáciou „Nariadenie (EÚ) č. 965/2012 v platnom znení.“.
4. § 16 sa dopĺňa odsekom 6, ktorý znie:

„(6) Zásahom HEMS na účely tohto zákona je let vrtuľníka používaného v obchodnej leteckej doprave na prevádzku vrtuľníkovej záchrannej zdravotnej služby vykonaný na základe výzvy na vykonanie zásahu z koordinačného strediska integrovaného záchranného systému13ab) alebo operačného strediska tiesňového volania13ac) alebo po koordinácii s týmto strediskom.“.

Poznámky pod čiarou k odkazom 13ab a 13ac znejú:

„13ab) § 5 ods. 2 zákona č. 129/2002 Z. z. o integrovanom záchrannom systéme v znení neskorších predpisov.

13ac) § 10 zákona č. 129/2002 Z. z. v znení neskorších predpisov.“.

1. V § 17 sa za odsek 2 vkladajú nové odseky 3 a 4, ktoré znejú

„(3) Zamestnávateľ je povinný rozvrhnúť pracovný čas zamestnanca podľa § 2 ods. 3 písm. c) štvrtého bodu tak, aby jeho pracovný čas počas 24 po sebe nasledujúcich hodín nepresiahol 12 hodín, ak počet zásahov HEMS základnej posádky je viac ako 6 a 14 hodín, ak počet zásahov HEMS základnej posádky je najviac 6.“.

(4) Zamestnávateľ je povinný rozvrhnúť pracovný čas zamestnanca podľa § 2 ods. 3 písm. c) štvrtého bodu tak, aby súčet celkového pracovného času vrátane času pracovnej pohotovosti na pracovisku nepresiahol v kalendárnom roku 2 500 hodín. Súčet celkového pracovného času vrátane času pracovnej pohotovosti na pracovisku podľa j vety možno zvýšiť len na základe dohody medzi zamestnávateľom a zástupcami zamestnancov alebo na základe dohody zamestnávateľa so zamestnancom. Zamestnávateľ je povinný utvoriť pre tohto zamestnanca vhodné podmienky na odpočinok vrátane neprerušovaného odpočinku na lôžku.“.

Doterajšie odseky 3 až 8 sa označujú ako odseky 5 až 10.

1. V § 17 ods. 5 sa za slovo „bodu“ vkladajú slová „a odseku 3“.
2. § 20 sa dopĺňa odsekmi 3 a 4, ktoré znejú:

„(3) Nad rozsah podľa odseku 1 písm. c) je pracovná pohotovosť zamestnanca podľa § 2 ods. 3 písm. c) štvrtého bodu prípustná len na základe dohody medzi zamestnávateľom a zástupcami zamestnancov alebo na základe dohody zamestnávateľa so zamestnancom.

(4) Pracoviskom na účely pracovnej pohotovosti zamestnanca podľa § 2 ods. 3 písm. c) štvrtého bodu sa rozumie operačná základňa HEMS,13ad) ktorá spĺňa požiadavky podľa osobitného predpisu.13ae)“.

Poznámky pod čiarou k odkazom 13ad a 13ae znejú:

„13ad) Bod 62 prílohy I nariadenia (EÚ) č. 965/2012 v platnom znení.

13ae) Bod SPA.HEMS.145 prílohy V nariadenia (EÚ) č. 965/2012 v platnom znení.“.

1. V § 31 odsek 4 znie:

„(4) Systém hodnotenia rizikovosti dopravných podnikov je založený na počte a závažnosti porušení tohto zákona a osobitných predpisov,16a) ktorých sa dopustil konkrétny dopravný podnik; zoznam porušení a miera ich závažnosti sú uvedené v prílohe č. 3 a v osobitnom predpise.16a)“.

1. V poznámke pod čiarou k odkazu 16a sa slová „Príloha III“ nahrádzajú slovami „Príloha I“ a na konci sa pripájajú slová „v platnom znení“.
2. V § 33 sa za písmeno g) vkladá nové písmeno h), ktoré znie:

„h) udeľuje všeobecné výnimky podľa osobitného predpisu22) z uplatňovania pravidiel uvedených v § 6 ods. 4 s platnosťou pre celé územie Slovenskej republiky.“.

Doterajšie písmená h) až k) sa označujú i) až l).

1. V § 34 ods. 1 písm. j) sa vypúšťajú slová „a výstavby“.
2. V § 37 ods. 1 písm. c) sa za slová „leteckej doprave“ vkladajú slová „alebo zamestnancovi podľa § 2 ods. 3 písm. c) tretieho bodu alebo štvrtého bodu“.
3. V § 37 ods. 3 písm. d) sa za slová „leteckej doprave“ vkladajú slová „alebo od zamestnanca podľa § 2 ods. 3 písm. c) tretieho bodu alebo štvrtého bodu“.
4. Poznámka pod čiarou k odkazu 30znie:

„30) Čl. Q prílohy III nariadenia Rady (EHS) č. 3922/91 zo 16. decembra 1991 o harmonizácii technických požiadaviek a správnych postupov v oblasti civilného letectva (Ú. v. ES L 373, 31.12.1991; Mimoriadne vydanie Ú. v. EÚ, kap. 7/zv. 1) v platnom znení.

Podčasť FTL prílohy III nariadenia (EÚ) č. 965/2012 v platnom znení.“.

1. Za prílohu č. 2 sa vkladá príloha č. 3, ktorá vrátane nadpisu znie:

„Príloha č. 3 k zákonu č. 462/2007 Z. z.

ZOZNAM PORUŠENÍ OSOBITNÝCH PREDPISOV A MIERA ICH ZÁVAŽNOSTI

1. Skupiny porušení nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 v platnom znení.

|  |  |  |  |  |  |  |  |
| --- | --- | --- | --- | --- | --- | --- | --- |
| **Číslo** | **Právny základ EÚ** | **Druh porušenia** | | **Miera závažnosti\*** | | | |
| **NP** | **VZP** | **ZP** | **MZP** |
| A | **Posádka** | | | | | | |
| A1 | Článok 5 ods. 1 | Nedodržanie minimálneho veku sprievodcov |  |  |  | X |  |
| B | **Čas jazdy** | | | | | | |
| B1 | Článok 6 ods. 1 | Presiahnutie denného času jazdy v trvaní 9 hodín v prípade, ak nie je povolené predĺžiť tento čas na 10 hodín | 9 h < ... < 10 h |  |  |  | X |
| B2 | 10 h ≤ ... < 11 h |  |  | X |  |
| B3 | 11 h ≤ ... |  | X |  |  |
| B4 | Presiahnutie denného času jazdy v trvaní 9 hodín o 50 % alebo viac | 13 h 30 ≤ ... | X |  |  |  |
| B5 | Presiahnutie predĺženého denného času jazdy v trvaní 10 hodín v prípade, ak je povolené predĺženie | 10h < ... < 11h |  |  |  | X |
| B6 | 11 h ≤ ... < 12 h |  |  | X |  |
| B7 | 12 h ≤ ... |  | X |  |  |
| B8 | Presiahnutie denného času jazdy v trvaní 10 hodín o 50 % alebo viac | 15 h ≤ ... | X |  |  |  |
| B9 | Článok 6 ods. 2 | Presiahnutie týždenného času jazdy | 56 h < ... < 60 h |  |  |  | X |
| B10 | 60 h ≤ ... < 65 h |  |  | X |  |
| B11 | 65 h ≤ ... < 70 h |  | X |  |  |
| B12 | Presiahnutie týždenného času jazdy o 25 % alebo viac | 70 h ≤ ... | X |  |  |  |
| B13 | Článok 6 ods. 3 | Presiahnutie celkového maximálneho času jazdy počas 2 po sebe nasledujúcich týždňov | 90 h < ... < 100 h |  |  |  | X |
| B14 |  | 100 h ≤ ... < 105 h |  |  | X |  |
| B15 |  | 105 h ≤ ... < 112 h 30 |  | X |  |  |
| B16 |  | Presiahnutie celkového maximálneho času jazdy počas 2 po sebe nasledujúcich týždňov o 25 % alebo viac | 112 h 30 ≤ ... | X |  |  |  |
| C | **Prestávky** | | | | | | |
| C1 | Článok 7 | Presiahnutie neprerušeného času jazdy v trvaní 4,5 hodiny pred prestávkou | 4 h 30 < ... < 5 h |  |  |  | X |
| C2 | 5 h ≤ ... < 6 h |  |  | X |  |
| C3 | 6 h ≤ ... |  | X |  |  |
| D | **Čas odpočinku** | | | | | | |
| D1 | Článok 8 ods. 2 | Nedostatočný čas denného odpočinku menej ako 11 hodín v prípade, ak nie je povolený čas skráteného denného odpočinku | 10 h ≤ ... < 11 h |  |  |  | X |
| D2 | 8 h 30 ≤ ... < 10 h |  |  | X |  |
| D3 | ... < 8 h 30 |  | X |  |  |
| D4 | Nedostatočný skrátený čas denného odpočinku menej ako 9 hodín v prípade, ak je povolené skrátenie denného odpočinku | 8 h ≤ ... < 9 h |  |  |  | X |
| D5 | 7 h ≤ ... < 8 h |  |  | X |  |
| D6 | ... < 7 h |  | X |  |  |
| D7 | Nedostatočné rozdelenie času denného odpočinku na menej ako 3 h + 9 h | 3 h + [8 h ≤ ... < 9 h] |  |  |  | X |
| D8 | 3 h + [7 h ≤ ... < 8 h] |  |  | X |  |
| D9 | 3 h + [...< 7 h] |  | X |  |  |
| D10 | Článok 8 ods. 5 | Nedostatočný čas denného odpočinku menej ako 9 hodín v prípade vedenia vozidla viacerými osobami | 8 h ≤ ... < 9 h |  |  |  | X |
| D11 | 7 h ≤ ... < 8 h |  |  | X |  |
| D12 | ... < 7 h |  | X |  |  |
| D13 | Článok 8 ods. 6 | Nedostatočný skrátený čas týždenného odpočinku menej ako  24 hodín | 22 h ≤ ... < 24 h |  |  |  | X |
| D14 | 20 h ≤ ... < 22 h |  |  | X |  |
| D15 | ... < 20 h |  | X |  |  |
| D16 | Nedostatočný čas týždenného odpočinku menej ako 45 hodín v prípade, ak nie je povolený čas skráteného týždenného odpočinku | 42 h ≤ ... < 45 h |  |  |  | X |
| D17 | 36 h ≤ ... < 42 h |  |  | X |  |
| D18 | ... < 36 h |  | X |  |  |
| D19 | Článok 8 ods. 6 | Presiahnutie 6 po sebe nasledujúcich 24 hodinových období po čase týždenného odpočinku | ... < 3 h |  |  |  | X |
| D20 | 3 h ≤ ... < 12 h |  |  | X |  |
| D21 | 12 h ≤ ... |  | X |  |  |
| D22 | Článok 8 ods. 6b | Žiadny náhradný čas za dva po sebe nasledujúce časy skráteného týždenného odpočinku |  |  | X |  |  |
| D23 | Článok 8 ods. 8 | Čas pravidelného týždenného odpočinku alebo akýkoľvek čas týždenného odpočinku v trvaní viac ako 45 hodín čerpaný vo vozidle |  |  | X |  |  |
| D24 | Článok 8 ods. 8 | Zamestnávateľ nepokrýva žiadne náklady na ubytovanie mimo vozidla |  |  |  | X |  |

|  |  |  |  |  |  |  |  |
| --- | --- | --- | --- | --- | --- | --- | --- |
| E | **Výnimka z 12-dňového pravidla** | | | | | | |
| E1 | Článok 8 ods. 6a | Presiahnutie 12 po sebe nasledujúcich 24-hodinových období po čase pravidelného týždenného odpočinku | ... < 3 h |  |  |  | X |
| E2 | 3 h ≤ ... < 12 h |  |  | X |  |
| E3 | 12 h ≤ ... |  | X |  |  |
| E4 | Článok 8 ods. 6a písm. b) bod ii) | Čas týždenného odpočinku po 12 po sebe nasledujúcich 24-hodinových obdobiach | 67 h <...< 69 h |  |  |  | X |
| E5 | 65 h < ... ≤ 67 h |  |  | X |  |
| E6 | ... ≤ 65 h |  | X |  |  |
| E7 | Článok 8 ods. 6a písm. d) | Čas jazdy medzi 22.00 a 6.00 trvajúci viac ako 3 hodiny pred prestávkou, pokiaľ vo vozidle nie je viac ako jeden vodič | 3 h < ... < 4,5 h |  |  | X |  |
| E8 | 4,5 h ≤ ... |  | X |  |  |
| F | **Organizácia práce** | | | | | | |
| F1 | Článok 8 ods. 8a | Podnik cestnej dopravy, ktorý neorganizuje prácu vodičov takým spôsobom, aby sa vodiči mohli vrátiť do operačného centra zamestnávateľa alebo vrátiť sa do miesta bydliska vodiča |  |  | X |  |  |
| F2 | Článok 10 ods. 1 | Súvislosť medzi mzdou/platbou a prejdenou vzdialenosťou, rýchlosťou dodávky a/alebo množstvom dopraveného tovaru |  |  | X |  |  |
| F3 | Článok 10 ods.1 | Žiadna alebo nesprávna organizácia práce vodiča, žiadne alebo nesprávne pokyny pre vodiča umožňujúce dodržiavať právne predpisy |  |  | X |  |  |

1. Skupiny porušení nariadenia Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy

|  |  |  |  |  |  |
| --- | --- | --- | --- | --- | --- |
| **Číslo** | **Právny základ** | **Druh porušenia** | **Miera závažnosti\*** | | |
| **NP** | **VZP** | **ZP** |
| G | **Inštalácia tachografu** | | | | |
| G1 | Článok 3 ods. 1, 4, 4a a článok 22 | Nie je namontovaný a nepoužíva sa typovo schválený tachograf | X |  |  |
| H |  | Používanie tachografu, karty vodiča alebo záznamového listu |  | | |
| H1 | Článok 23 ods. 1 | Používanie tachografu, ktorý nebol skontrolovaný schválenou dielňou |  | X |  |
| H2 | Článok 27 | Vodič má a/alebo používa viac ako jednu vlastnú kartu vodiča |  | X |  |
| H3 | Jazdenie s kartou vodiča, ktorá bola sfalšovaná (považované za vedenie vozidla bez karty vodiča) | X |  |  |
| H4 | Jazdenie s kartou vodiča, ktorej vodič nie je držiteľom (považované za vedenie vozidla bez karty vodiča) | X |  |  |
| H5 | Jazdenie s kartou vodiča, ktorá bola získaná na základe falošných tvrdení a/alebo falošných dokladov (považované za vedenie vozidla bez karty vodiča) | X |  |  |
| H6 | Článok 32 ods. 1 | Nesprávne fungovanie tachografu (napr. tachograf nebol správne skontrolovaný, kalibrovaný a zaplombovaný) |  | X |  |
| H7 | Článok 32 ods. 1 a článok 33 ods. 1 | Nesprávne používanie tachografu (napr. úmyselné, dobrovoľné alebo nanútené zneužitie, nedostatočné pokyny na správne používanie atď.) |  | X |  |
| H8 | Článok 32 ods. 3 | Prítomnosť vo vozidle a/alebo použitie podvodného zariadenia, ktoré dokáže zmeniť záznamy tachografu | X |  |  |
| H9 | Falšovanie, zatajovanie, odstránenie alebo zničenie údajov zaznamenaných na záznamovom liste alebo uchovávaných a stiahnutých z tachografu a/alebo karty vodiča | X |  |  |
| H10 | Článok 33 ods. 2 | Podnik neuchováva záznamové listy, výtlačky a stiahnuté údaje |  | X |  |
| H11 | Zaznamenané a uchované údaje nie sú k dispozícii počas obdobia aspoň jedného roka |  | X |  |
| H12 | Článok 34 ods. 1 | Nesprávne používanie záznamových listov/kariet vodičov |  | X |  |
| H13 | Neoprávnené vytiahnutie záznamových listov alebo karty vodiča, ktoré má vplyv na zaznamenávanie príslušných údajov |  | X |  |
| H14 | Záznamový list alebo karta vodiča sa používajú na dlhšie obdobie, než na aké boli určené, pričom dochádza k strate údajov |  | X |  |
| H15 | Článok 34 ods. 2 | Používanie znečistených alebo poškodených záznamových listov alebo kariet vodiča, pričom údaje nie sú čitateľné |  | X |  |
| H16 | Článok 34 ods. 3 | Nepoužitie ručného zaznamenávania údajov v prípadoch, keď je to potrebné |  | X |  |
| H17 | Článok 34 ods. 4 | Nepoužitie správneho záznamového listu alebo vloženie karty vodiča do nesprávneho slotu (ak je vo vozidle viac ako jeden vodič) |  |  | X |
| H18 | Článok 34 ods. 5 | Nesprávne používanie prepínacieho mechanizmu |  | X |  |
| I | **Predkladanie informácií** | | | | |
| I1 | Článok 34 ods. 5 písm. b) bod v) | Nesprávne použitie alebo nepoužitie znaku pre trajekt/vlak |  |  | X |
| I2 | Článok 34 ods.2 | Požadované informácie nezapísané do záznamového listu |  | X |  |
| I3 | Článok 34 ods. 7 | Záznamy, ktoré neuvádzajú symboly krajín, ktorých hranice vodič prekročil počas denného pracovného času |  |  | X |
| I4 | Článok 34 ods. 7 | Záznamy, ktoré neuvádzajú symboly krajín, v ktorých sa začal a skončil denný pracovný čas vodiča |  |  | X |
| I5 | Článok 36 | Odmietnutie kontroly |  | X |  |
| I6 | Článok 36 | Neschopnosť predložiť ručné záznamy a výtlačky zostavené počas daného dňa a predchádzajúcich 28 dní (do 30. decembra 2024)  Neschopnosť predložiť ručné záznamy a výtlačky zostavené počas daného dňa a predchádzajúcich 56 dní (od 31. decembra 2024) |  | X |  |
| I7 | Článok 36 | Neschopnosť predložiť kartu vodiča, ak je vodič jej držiteľom |  | X |  |
| J | **Funkčné poruchy** | | | | |
| J1 | Článok 37 ods. 1 a článok 22 ods. 1 | Opravu tachografu nevykonáva schválená montážna firma alebo dielňa |  | X |  |
| J2 | Článok 37 ods. 2 | Vodič nezaznačí všetky požadované informácie o časových úsekoch, ktoré už nie sú zaznamenané počas obdobia, keď tachograf nie je schopný prevádzky alebo pracuje chybne |  | X |  |

\*Miera závažnosti:

NP = najzávažnejšie porušenia,

VZP = veľmi závažné porušenie,

ZP = závažné porušenie,

MZP = menej závažné porušenie.

1. Príloha č. 5 sa dopĺňa desiatym bodom, ktorý znie:

„10. Delegovaná smernica Komisie (EÚ) 2024/846 zo 14. marca 2024, ktorou sa mení smernica Európskeho parlamentu a Rady 2006/22/ES o minimálnych podmienkach vykonávania nariadení (ES) č. 561/2006 a (EÚ) č. 165/2014 a smernice 2002/15/ES, pokiaľ ide o právne predpisy v sociálnej oblasti, ktoré sa týkajú činností cestnej dopravy (Ú. v. EÚ L, 2024/846, 31.5.2024).“.

**Čl. II**

Tento zákon nadobúda účinnosť 1. júla 2025 okrem čl. I bodov 9, 10, 15 a 16, ktoré nadobúdajú účinnosť 14. februára 2025.